35. schôdza NR SR - 14.deň - A. dopoludnia
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

Dámy a páni predkladáme návrh zákona, ktorý hovorí o tom, aby sa znížila sadzba DPH z 23% na 20%. Prečo to robíme a prečo tu dnes stojíme, hej a prečo sme tento zákon vôbec predložili? Je to hlavne kvôli tomu, že súčasná vláda hovorila o tom, aké zdedila rozvrátené financie po predchádzajúcich vládach. Matovič, Heger, Ódor, to sú frázy, to sú mená, ktoré neustále počúvate na všetkých tlačovkách Smeru, Hlasu, SNS, súčasnej vládnej koalície, a prikrývajú sa týmito menami práve kvôli tomu, aby mohli na ľudí privádzať konsolidácie, dražobu a ožobračovanie. A jedným z týchto opatrení je aj zvýšenie sadzby DPH z 20 na 23%, ktoré súčasná vláda zaviedla. A ktoré platí na Slovensku od začiatku minulého roka. A to je niečo aj nesmierne škodlivé a čo sa ukazuje, ako nesmierne škodlivé, ale poďme sa pozrieť na vývoj deficitu, alebo teda zadlžovania Slovenskej republiky. Ja som to tu hovoril už niekoľkokrát. Hovoril som, že keď sa vyhovárate na predchádzajúce vlády, drahí kolegovia z koalície, a keď stále omieľate tie mená dookola, tak sa aspoň pozrite na čísla. 12 miliárd eur vs. 12 miliárd eur. To som vám tu vysvetlil už niekoľkokrát, a teda, že Igor Matovič, áno vytvoril dlh, čistý dlh, pretože to sú peniaze, ktoré sú skutočne minuté. Čistý dlh hovorí o tom ako hospodária jednotlivé vlády. Tak Igor Matovič za tri roky svojho pôsobenia vytvoril čistý dlh na úrovni 12 miliárd eur. To sú štyri miliardy eur ročne. A za tieto štyri miliardy eur ročne priviedol na Slovensku opatrenia pre ľudí, ktoré dovtedy nemali obdobu. Ak si pamätáte, že dajme tomu príspevok na deti, ktorý ľudia dostávali, ktorý rodičia dostávali sa zvyšoval len o centy za vlád Smeru, a nedokázali ho nikdy poriadne zvýšiť. Prídavok na dieťa, konkrétne si zoberme, ktorý bol niekde na úrovni 21 eur plus mínus nejaké centy a o tie centy sa ten prídavok na deti roky rokúce zvyšoval veľmi máličko. Čiže bol na rovnakej úrovni, a Smer za 12 rokov svojich vlád nedokázal s tým nič urobiť. Až počas vlády Igora Matoviča, bol prídavok na deti zvýšený až na 60 eur, čiže niekoľkonásobne viac. A zároveň daňový bonus na dieťa, nezabudnime naň, ktorý sa zvýšil až na 140 eur a tiež bol predtým na minimálnych úrovniach cca podobných ako prídavok na dieťa. A toto boli opatrenia, ktoré naozaj z tých 4 miliárd eur na ne peniaze bolo, aj na to, aby dôchodcovia dostali rodičovský dôchodok, ktorý ste im zobrali, alebo aby dostali 13. dôchodok, alebo aby ľudia mali preplatené mzdy pokiaľ boli doma počas covidu, alebo prepad tržieb živnostníkov, alebo historicky navýšené platy zdravotníkom, lekárom, či učiteľom. Nehovoriac o energetickej kríze, kde dotácie na pomoc obyvateľstva, aby nemali také vysoké faktúry ako napríklad v Českej republike, boli na úrovni miliárd eur. A toto všetko stálo 12 miliárd eur, vytvorenia dlhu Slovenskej republiky, za tri roky. Teraz sme, ale v situácii, kedy súčasná vláda vytvorila čistý dlh Slovenskej republiky na úrovni 12 miliárd eur za 1,5 roka, čiže za polovičný čas. Ak teda hovoríme, že súčasná vláda míňa dvojnásobne viac, ako míňala vláda Igora Matoviča, Hegera, Ódora, tak je to absolútna pravda. A keď sa pozriete na vývoj deficitu, no tak tam tie čísla hovoria absolútne jasne. Pokiaľ Igor Matovič mal priemerný deficit na úrovni 4 miliardy eur ročne, to je to čo som vysvetľoval pred chvíľou, tak súčasná vláda má priemerný deficit na úrovni 7 plus miliárd eur ročne a nehodlá s tým prestať. Čiže pokiaľ sa znova rozprávame o tom, že dvojnásobne zadlžujú krajinu oproti Matovičovi, je to absolútna pravda a tie čísla hovoria jasne. Niekedy pán minister, ale aj súčasní členovia vlády sa oháňajú aj percentom HDP. Pretože hrubý domáci produkt rastie, tak ho chcú akože ukazovať, že to míňanie nie je až také hrozivé oproti tomu, ako krajina vyrába hodnoty. Ale poďme si pozrieť to percento HDP. Aj na tom pochopíte, ako súčasná vláda všetkých svojich obyvateľov oklamala a tá konsolidácia v skutočnosti nie je žiadnou konsolidáciou. Keď Igor Matovič nastúpil do vlády, a to je tá průpovídka, ktorú večne opakuje minister Kamenický, že jeho deficit bol na úrovni do 2% HDP, a že v akom perfektnom stave odovzdal financie za rok 2019. Prosím vás pekne všetkých, choďte na stránku Rady pre rozpočtovú zodpovednosť, pozrite si kondíciu verejných financií a uvidíte, že v roku 2019 sa prvýkrát financie Slovenskej republiky dostali do rizikového pásma. To znamená, že vôbec nebolo dobre hospodárené, a že aj keď boli dobré časy a ostatným krajinám sa darilo, tak Slovensko nevedelo hospodáriť, minister Kamenický so vtedajšou vládou nevedel hospodáriť a zadlžoval krajinu, aj keď mal toľko peňazí, že by mohol dlh znižovať. Nikdy vláda Smeru dlh neznížila ani o jedno jediné eur, aj keď to deklarovali a deklarovali to aj v tomto volebnom období. Takže vrátime sa do toho obdobia pred 2020. Pretože veľmi radi, súčasná vláda sa porovnávajú ja neviem s krajinami alebo sa ani neporovnávajú s nikým, sa porovnávajú s predošlými vládami, ale mali by sa porovnávať s tými, ktorí sú okolo nás a ktorí majú podobné východzie podmienky ako my, napríklad Maďarsko, Česko, Poľsko, krajiny V4. A keď sa pozriete do tabuľky za roky 2018, 2019, 2017 ako sa darilo ich financiám, tak uvidíte napríklad na príklade Českej republiky, že oni dokázali dlh reálne znižovať, že hospodárili s prebytkom a tak hospodárila väčšina krajín Európskej únie, mnoho krajín Európskej únie, že mali prebytky a dokázali svoje dlhy znižovať. Len vláda Smeru za tieto roky hojnosti neušetrila ani euro. Dlh neznížila ani o euro, a v roku 2020 v marci keď nastupoval do vlády nový premiér Igor Matovič, tak za prvé dostal peniaze, ktoré boli v rizikovom pásme. Čiže bolo zle hospodárené s rozpočtom Slovenskej republiky a zároveň dostal prázdnu kasu, kde bolo necelých 2 miliardy eur a to stačilo približne na fungovanie troch týždňov Slovenskej republiky. Počas vlády Igora Matoviča za roky 2020, 2021, 2022 a roky 2023 napočítam tam aj Hegera, napočítam tam aj Ódora, tak to bola jediná ucelená vláda a jediné ucelené obdobie, kedy vláda Slovenskej republiky dokázala hospodáriť lepšie, ako priemer krajín Európskej únie a lepšie ako priemer krajín eurozóny. Toto sa nepodarilo žiadnej vláde v histórii Slovenskej republiky. A to je holý fakt. To je holý fakt, že nikto, nikdy nehospodáril lepšie, ako priemer krajín Európskej únie ako priemer krajín eurozóny. Možno za Dzurindu to bolo počas jedného roka, ale počas celého uceleného vládnuceho obdobia sa to nepodarilo historicky nikomu, až teda tomu Igorovi Matovičovi. A poďme sa teda pozrieť aj ako teda on míňal, keď už sme sa bavili o tých 12 miliardách, keď už sme sa bavili o tých 4 miliardách priemerne ročne za Igora Matoviča, keď sme sa bavili o tom, čo všetko ľudia za to dostali. Tak sa poďme pozrieť ako to bolo v percentách HDP. Inak pre všetkých ľudí, ktorí si chcú tieto čísla a fakty porovnať, odporúčam stránku Rada pre rozpočtovú zodpovednosť. Pokojne si do googla napíšte Rada pre rozpočtovú zodpovednosť, čistý hrubý dlh, hneď vám to ukáže tabuľku, vývoj dlhu od roku 1995, to tam majú pokiaľ viem. No, a môžete si pozerať ako sa to vyvíjalo každý jeden boží rok. A keď sa teda vrátim k vývoju deficitu v porovnaní k percentám HDP. Tak počas najväčších krízových rokov Igor Matovič sa pohyboval niekde na úrovni 5% HDP, vývoj deficitu, v roku 2022 na úrovni 1,8% HDP, o tom sa súčasnej vláde môže len snívať. A povedzme si aj rok 2023 ako sa vyvíjal. Keď končil vládu Eduard Heger, tak podľa analýzy Rady pre rozpočtovú zodpovednosť sa dlh a teda deficit verejnej správy pohyboval na úrovni 4,4% HDP za rok 2023. Keď končil Ľudovít Ódor svoje vládnuce obdobie aj po niektorých výdavkoch, ktoré schválila táto úradnícka vláda počas leta sa deficit Slovenskej republiky za rok 2023 vyvíjal na úrovni 4,5% HDP. A tu potom nastúpila vláda, ktorá hovorila o legislatívnej smršti, nastúpila vláda, ktorá hovorila o rozvrátenom rozpočte. Tak sa poďme pozrieť ako teda dopadli deficity pod ich vedením. Hneď na konci roka 2023 schválili opatrenia, ktoré navýšili deficit za rok 2023 a ten skončil na úrovni 5,21% HDP. Ja chápem, že minister Kamenický potrebuje, aby nevyzeral až tak úplne hlúpo a neschopne, tak tu vyťahuje percentá a nejaké hausnumerá napríklad, že 6,5% deficit mu niekto zanechal. Nie, nikto mu nezanechal 6,5% deficit. Nikto mu nezanechal 8,5 miliardy dlhu plánovaného. V žiadnom prípade. 4,4% po Hegerovi, 4,5% HDP po Ódorovi a po vašom nástupe keď ste tam zaťali sekeru s tými opatreniami, ktoré ste schválili aj s 13. dôchodkami 5,21% HDP. Tak skončil deficit za rok 2023. A mali sme tu také veľkohubé rôzne sľuby, ako vláda zníži dlh, ako bude znižovať deficit na úrovni pol percenta. To máte napísané v programovom vyhlásení vlády. Čiže, však jasné, hovorili ste, že aj 1%, 1%-ným tempom. Potom ste to korigovali, že to je predsa až príliš na vás. Takže pôjdete 0,5% tempom znižovania deficitu v porovnaní s HDP. No, ale povedzme si jednoduchú matematiku. Z 5,21% kde ste si to vyšvihli v roku 2023 na konci roka, by ste sa v roku 2024 mali dostať na úroveň 5,12 mínus 0,5 je 4,7. Ako ste skončili rok 2024? Po prvej konsolidácii, kde ste zvýšili 900 poplatkov, znížili ste odvod do druhého piliera, zvýšili ste zdravotné odvody, ako ste skončili rok 2024? Z 5,21 ste sa vyšplhali na 5,3% HDP. To je tých 7 miliárd za rok 2024. Čiže, čo ste znížili? Absolútne nič. Čo ste skonsolidovali? Absolútne nič. Tomu sa hovorí dekonsolidácia. A môžu za to vaše bezbrehé míňania, vytváranie nových ministerstiev, znižovanie daňových sadzieb, rozväzovanie rúk daňovým podvodníkom, prepúšťanie tých, ktorí išli do väzenia za korupčné podvody. Toto je vaše maslo, aj tie vaše nákupy, na ktoré tu upozorňujeme každý jeden boží deň, tam 30 mil. košele z kávových zŕn, tam 300mil. počítače, tam ďalších 100 mil. na IT-čko, tam 30 mil. na ďalší IT biznis pre rodinného príslušníka predsedu parlamentu, hej. Čiže, každý deň vidíme, že nič nekonsolidujete, práve naopak míňate. A tak ako deficit ste neznížili ani o nula celá nič, tak ho neznižujete ani v podstate v roku 2025. Pretože už teraz hovorí minister financií aj Rada pre rozpočtovú zodpovednosť vo svojich prepočtoch, že deficit v roku 2025 bude na úrovni 5% a to sme ešte neskončili. A to sme ešte neskončili. Takže vláda Smeru absolútne nesplnila to, čo sľúbila. Nesplnili nič z toho, čo sľúbili. Nie sú ani lacnejšie potraviny, ani lacnejšie energie, neznížili dlh ani o jedno jediné euro. Keď hovorili, že zdedili rozvrátené financie po predchádzajúcich vládach, hrubo klamali, pretože rozvrátené financie sa nedajú liečiť ešte väčším rozvratom, ktorý súčasná vláda robí. Keď Matovič zadlžoval Slovensko 4 miliardy eur ročne v priemere, ale všetci ľudia mali plné peňaženky a vy teraz zadlžujete Slovensko tempom 7 miliárd eur ročne, a ľudia majú prázdne peňaženky. Lebo všetky tie výhody, ktoré im Matovič dal, im Fico vzal. Tak potom je niekde zásadná chyba a tá chyba sa volá hospodárenie Slovenskej republiky pod vedením Roberta Fica a ministra Kamenického. A potom keď počujem v nedeľu Roberta Fica, ktorý hovorí o tom ako máme perfektný rating, že zostal na úrovni z minulého roka. No, tak si niečo o tých ratingov povedzme. Za súčasnej vlády padli ratingy Slovenskej republiky, čiže spoľahlivosti, čo sa týka financovania padli na úroveň z roku 2003. Predtým, ako sme sa stali členmi Európskej únie. Potom ako prišla vláda Roberta Fica a ministra Kamenického a začali riadiť túto krajinu padli ratingy na úroveň spred vyše 20 rokov. A keď sa pozriete na to, čo povedal Robert Fico v nedeľu, že: "Ratingová agentúra Moody´s zachovala rating z minulého roka a to je perfektná správa.". No tak v minulom roku agentúra Moody´s aj ostatné agentúry znížili ten rating tak, že sme sa vrátili viac ako 20....